શેક્સપિયરનો રચનાકાળ 1585થી 1613 સુધીનો હતો જે દરમિયાન શેક્સપિયરે કુલ 198 રચનાઓ આ દુનિયાને ભેટ આપી હોવાની માન્યતા છે. આ રચનાઓમાં 154 સોનેટ્સ છે, 6 લાંબા કાવ્યો છે અને 38 નાટકો છે. આ નાટકોમાંના 13 કોમેડી નાટકો છે તો 10 ટ્રેજેડીઝ છે અને બાકીનાં 5 નાટકો રોમાન્સ છે. શેક્સપિયરની તમામ રચનાઓ એક નાનકડાં બૂકશેલ્ફમાં સમાઈ જાય પણ તે સાહિત્ય અને શેક્સપિયરનાં જીવન વિશે થયેલા વિવેચન કાર્યને જો એક સાથે મૂકો તો એક આખી લાઈબ્રેરી ભરાય! માનવામાં આવે છે કે દુનિયાનું સૌથી પ્રખ્યાત લંડન સ્થિત ‘ગ્લોબ થિયેટર’ શેક્સપિયરે જ સ્થાપ્યું હતું.